Fritz Sauckel

Ernst Friedrich Christoph "Fritz" Sauckel (Haßfurt, 1894ko urriaren 27a - Nurenberg, 1946ko urriaren 16a) alemaniar politikari nazia izan zen.

Hamabost urte zituenetik, Norvegia, Suedia eta Alemaniako merkataritza-ontzietan egon zen. Lehen Mundu Gerraren hasieran, bidaiatzen zuen itsasontzia harrapatu zuten, eta Sauckelek gerraren gainerakoa Frantzian igaro zuen.

Alemaniara itzultzean ingeniaritza ikasi zuen eta 1924an Alderdi Nazira afiliatu zen. 1933an Turingiako gobernadore izendatu zuten eta Reichstageko kide hautatu zuten.

Göringen agindu zuzenen pean, Alemaniako lan-merkatua zuzentzeaz eta kontrolatzeaz arduratu zen. Heriotza-zigorra ezarri zioten Nurenbergeko epaitegietan, Reicheko esklabo-lanaren arduraduna izateagatik. 1946ko urriaren 16an urkatu zuten beste bederatzi hierarka naziekin batera.

Kategoria:Bavariarrak
Kategoria:Alemaniako politikariak
Kategoria:Naziak
Kategoria:Exekutatutako alemaniarrak
Kategoria:Urkatuta exekutatutako naziak
Kategoria:Gerra krimenengatik zigortutako naziak
Kategoria:Bigarren Mundu Gerrako politikariak
Kategoria:Antisemitismoa Alemanian